Document ID: 31976R1776

ΚΑΝΟΝΙΣΜΟΣ (ΕΟΚ) αριθ. 1776/76 ΤΟΥ ΣΥΜΒΟΥΛΙΟΥ της 20ής Ιουλίου 1976 περί συμπληρώσεως του κανονισμού (ΕΟΚ) αριθ. 520/71 "περί των διατάξεων πλαισίων που ισχύουν για τις συμβάσεις πωλήσεως του λίνου σε άχυρο"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως αγοράς στον τομέα του λίνου και της καννάβεως(1), όπως τροποποιήθηκε τελευταία από τον κανονισμό (ΕΟΚ) αριθ. 814/76(2), και ιδίως το άρθρο 6,
την πρόταση της Επιτροπής,
Εκτιμώντας:
ότι, δυνάμει του άρθρου 4 του κανονισμού (ΕΟΚ) αριθ. 620/71 του Συμβουλίου της 22ας Μαρτίου 1971 περί θεσπίσεως των διατάξεων πλαισίων για τις συμβάσεις πωλήσεως του λίνου και της καννάβεως σε άχυρο(3), η σύμβαση που συνάπτεται μεταξύ του παραγωγού του λίνου σε άχυρο και του αγοραστή, περιλαμβάνει υποχρεωτικά την τιμή πωλήσεως που συμφωνήθηκε- ότι η τιμή αυτή επηρεάζεται ευρέως από την αξία των σπόρων του λίνου- ότι η αξία αυτή αντιστοιχεί με την τιμή στόχου που καθορίζεται στο πλαίσιο των ειδικών μέτρων για τους σπόρους του λίνου τα οποία προβλέπονται από τον κανονισμό (ΕΟΚ) αριθ. 569/76(4)- ότι για να δύνανται οι παραγωγοί του υφαντικού λίνου να ωφελούνται εν μέρει από τα μέτρα αυτά, πρέπει να προβλεφθεί ότι τα συμβαλλόμενα μέρη θα αναφέρουν στη σύμβαση πωλήσεως του λίνου σε άχυρο ότι έλαβαν υπόψη την τιμή στόχου των σπόρων λίνου, η οποία προβλέπεται στο άρθρο 1 του κανονισμού (ΕΟΚ) αριθ. 569/76,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ακόλουθο άρθρο εντάσσεται στον κανονισμό (ΕΟΚ) αριθ. 620/71:
"Άρθρο 4α
Στην περίπτωση του λίνου, τα συμβαλλόμενα μέρη αναφέρουν στη σύμβαση ότι η τιμή πωλήσεως συμφωνήθηκε, αφού ελήφθη υπόψη η τιμή στόχου των σπόρων λίνου, η οποία προβλέπεται στο άρθρο 1 του κανονισμού (ΕΟΚ) αριθ. 569/76."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 20 Ιουλίου 1976.

Labels: 4
17